Lav et referat af nedenstående tekst:

Tekst:
Sundhedsvæsenet er i knæ. Sygeplejerskerne spænder af sted, og ventelisterne er lige så endeløse som en tysk motorvej. Så langt er de to bejlere til statsministerposten, Mette Frederiksen og Jakob Ellemann-Jensen (V), enige. I denne uge har de to statsministerkandidater dog fremlagt to forskellige sundhedsudspil, der skal banke ventelisterne ned og skaffe flere sygeplejersker. Det får dog en kølig modtagelse uden for akutafdelingen i Aalborg. - Begge udspil er skuffende og meget, meget kortsigtede. Det er ikke noget, der kommer til at redde noget på lang sigt, siger Tanja Hammer, der er sygeplejerske på Aalborg Universitetshospitals akutafdeling. Hos Venstre foreslår man blandt andet et fastholdelsestillæg på op mod 20.000 kr. om året til sygeplejerskerne. I den socialdemokratiske lejr lokker man med såkaldte lønbonusser til sundhedspersonalet.  Det kan enten være i form af ekstratillæg for overarbejde og aften-, nat- og weekendvagter eller fastholdelsesbonusser, står der i udspillet. - Dem, der arbejder gennem vikarbureauer hos os, kommer ikke til at søge en fast stilling af den grund. De vil stadig tjene mere gennem eksternt vikarbureau, siger Tanja Hammer. Det har længe været en udfordring, at sygeplejersker flygter fra faste stillinger i det offentlige til vikarbureauer på grund af arbejdspresset. Flere kollegaer frem for løncheck Manglen på sygeplejersker er massiv - ikke mindst i Nordjylland. Men på trods af løfter om 1.000 nye sygeplejersker fra S-regeringen er kommet forsvindende få de seneste tre år. - Lige nu mangler vi 13 medarbejdere på akutafdelingen, og det har været rigtig svært at rekruttere gennem længere tid. Så vi er dagligt afhængige af eksterne vikarer, og dem kan vi ikke bare rekruttere med de udspil, der er kommet i dag, siger Tanja Hammer Hvad er vigtigst for dig: Mere i løn eller flere kollegaer? - Helt klart flere kollegaer. Jeg synes, det er vigtigt at sikre bedre normeringer på sygehusene. På den måde kan man få sygeplejerskerne til at blive og dermed skabe kvalitet for patienterne, siger hun. Løn løser langt fra problemet alene Laust Høgedahl, arbejdsmarkedsforsker ved Aalborg Universitet, mener heller ikke, at partiernes lønchecks til sygeplejerskerne reelt løser problemet. - Løn betyder noget, og løn er vigtigt. Men vi ved også fra forskningen, at der er rigtig meget andet i spil her. Det er enormt vigtigt for sygeplejerskerne at føle, at man har tid til patienterne, og at man får indflydelse på arbejdstider og arbejdsmiljø, siger han. Han mener desuden, at det er meget usædvanligt, at politikerne nu udlover lønchecks til specifikke faggrupper. - Det er noget, vi har arbejdsmarkedets parter til. Så det er meget usædvanligt, det vi ser nu, siger han.

Referat:
HverKen S eller V løser ikke de langsigtede problemer i sundhedssektoren, mener sygeplejerske.